เด่นคุณ อยากเป็นคน เก่ง มากกว่าเป็นคน ดัง
รับตั้งแต่คบ แกรนด์ ทำให้มุมมองชีวิตเปลี่ยน,มาพร้อมมาดกวนๆ ยียวน ป่วนจิต แต่ทำให้แฟนๆหลงเสน่ห์ เพิก ชุมแพ กันเป็นแถว เมื่อกระแสดีแบบนี้ เด่นคุณ งามเนตร พระเอกหนุ่มจากละครบู๊ระห่ำเรื่อง ,ชุมแพ, ทางช่อง 3 ของผู้จัด กอบสุข จารุจินดา ปราบปลื้มเพราะถือว่าเป็นงานแสดงที่ปล่อยความห่ามได้เต็มพิกัด แม้แต่สาวแกรนด์-กรณ์ภัสสร ด้วยเศียรเกล้า แฟนสาวคนสนิทยังออกปากชมเล่นได้เป็นตัวเอ๊งตัวเอง พร้อมยอมรับตั้งแต่คบกัน มีแต่คำแนะนำดีๆ ใน คนดังนั่งคุย,อ่านเรื่องย่อ ชุมแพ ได้ที่นี่,กระแสละครออกมาดีมีแต่คนชอบ,ดีใจที่คนรอบข้างชอบ ส่วนตัวผมไม่ค่อยได้ติดตามฟีดแบ็กมากมาย ทวิตเตอร์ผมก็เล่นไม่เป็นเท่าไหร่ จะเล่นไอจี เฟซบุ๊กมากกว่า ,การทำงานเรื่องนี้เป็นยังไง, รู้สึกว่าอ่านบทแล้วละครมันกลมมาก ละครไม่มีอะไร พ่อตาย โกรธ หนีไปเรียน กลับมาแก้แค้น สู้ๆ เอาไปให้ครุดู มันดูเป็นละครทั่วไป สิ่งที่ผมทำได้ ทำให้วงกลมนั้นมีสีสัน ใส่ปมละครลงไป ใส่คำพูดลงไป ใส่มูฟเมนต์ลงไป ในใจเกรงใจคนเขียนบทอยู่เหมือนกัน ,อย่าบอกนะเด่นคุณขยันนอกบท, ทั้งนั้นเลยครับ (หัวเราะ) ไม่เติมแต่เปลี่ยนใหม่บ้าง แต่ผมคุยกับผู้กำกับ ซึ่งผู้กำกับเค้าใจดี จะบอกเค้าก่อนบทซีนนี้ เอาแบบนี้นะ ขอทำแบบนี้นะ ดีไซน์เป็นสไตล์ของเรา ดูทำการบ้านเยอะแต่จริงๆทำการบ้านน้อยมาก เพราะจริงๆเราไม่ควรทำการบ้านเยอะมาก เราจะไม่โฟกัส เราจะไม่ยึดติดทั้งหมด ,แสดงว่าเราจะชอบมีอะไรมาเซอร์ไพรส์ผู้กำกับตลอด, ใช่ๆ อะไรที่มันดูโล่งๆ บทดูไม่มีอะไร สู้ในงานเลี้ยง ผมจะบอกผู้กำกับ พี่ๆบทมันมีอะไร ผมขอขี่มอเตอร์ไซค์ขึ้นบ้านไปถล่ม ตีให้เรียบ พี่เค้าก็โอเค อย่างบทพูดบางคำมันดูเก่า เป็นคำพูดสมัย 2515 ยังมีคำที่ติดอยู่ในเรื่องนี้ บู๊จ้ำบ๊ะ ผมฟังแล้วไม่ชอบ ผมจะเปลี่ยนให้คำดีกว่านี้ เพิก ชุมแพ ตัวละคร ถ้าคนอื่นมาสิงตัวนี้เล่นให้มันตลก แต่ผมไม่ตลกนะ คนดูผมจะมองว่าผมเล่นตลกแต่ตัวผมไม่ได้ตลกนะ ตลกด้วยตัวของมันเอง ไม่ได้ตลกด้วยการสร้างขึ้นมา ,จะว่าไปเพิกชุมแพเวอร์ชั่นนี้จะมีความกวน ห่ามมาก, ใช่ครับ ตั้งใจให้มันเป็นอย่างนี้เพราะว่ามันมีปมความเศร้าเยอะคิดว่าอารมณ์ตลกเฮฮา,เรื่องนี้เห็นพัฒนาการแสดงของเด่นคุณ,มีคนพูดเยอะนะ แต่สิ่งที่ผมรู้สึกตัวเองผมว่าเป็นไบโพล่าร์ไปแล้ว จริงๆคิดว่าตัวเองเป็นคนบ้าไปแล้วตั้งแต่เราเรียนแอ็กติ้ง จิตเราเป็นใครไม่รู้ไปตลอดเวลา มันเลอะเทอะ ,เข้าใจอารมณ์ตัวละครมากขึ้น, เหมือนเราไม่เก่งที่จะควบคุมมัน บางทีชีวิตอยู่เฉยๆ เราก็อยากเล่นละคร อยากเป็นอันนั้นอันนี้ใจมันยังไม่นิ่ง ไม่เก่งพอ เหมือนคนเห่อเป็นนักแสดงใหม่ๆ ,เล่นบู๊ดูทะมัด-ทะแมงขึ้น, ผมเล่นบู๊ตั้งแต่ไหนแต่ไรอยู่แล้ว เอาจริงๆ เรื่องนี้ความทะมัดทะแมงน้อยลงเพราะผมขอเค้าว่าเรื่องนี้ขอบู๊แบบมวยวัด ไม่มีท่า ไม่มีการ์ด ให้ความสบายกับตัวเอง อยากได้ชิลๆ เวลาถ่ายจะได้ชิลด้วย ,มาร่วมงานกับมิว-ลักษณ์นารา นางเอก เคยร่วมงานกันมาก่อนมั้ย, เคยเจอบ้านพี่เอ-ศุภชัย สมัยเด็กๆ ต่างคนต่างยังเด็ก มาร่วมงานกับมิวเรื่องแรกเอาจริงๆ สงสารน้องมิวเพราะในกองมีแต่ผู้ชาย ผู้หญิงจะเงียบเหงา ,ต้องอุ้มมิวหลังแอ่นมั้ย, น้องเป็นคนโครงกระดูกใหญ่ นักกีฬา หนักแต่ได้อยู่ ,ถามแซวเรื่องอ้วน, บอกเทคนิคลดความอ้วน พูดเล่นๆมากกว่า ผู้หญิงสมัย 2515 ผู้หญิงอวบๆจะสวย และน้องมิวทำได้ดี พวกฉากกุ๊กกิ๊กเรื่องนี้จะไม่ใช่แนวสวีตๆกัน จะออกแนวกวนประสาทมากกว่า ,พอแกรนด์ได้ดูละครที่เราเล่นเค้าชมยังไงบ้าง, เค้าก็ชมว่าเล่นน่ารักดี เป็นตัวเองเลยนะ คือผมโม้กับเค้าไว้เยอะว่าเรื่องนี้ผมเต็มที่ สนุกดี แต่กรงกรรมจะเป็นฟิลซีเรียสหน่อยแต่เรื่องนี้เต็มที่แบบสนุกๆ พอเราโม้กับเค้าไว้เยอะ ถ้าออกมาห่วยก็อายเค้าแย่ แต่ออกมาเค้าก็ชอบ เค้านั่งดูกับพ่อเค้าแล้วชมครับ,กระแสแฟนๆจะบอกว่าเรื่องนี้เด่นคุณเล่นเป็นตัวเอง,ไม่ครับ คนอื่นไม่รู้หรอกว่าตัวตนจริงๆของผมเป็นคนยังไง ผมไม่ได้เป็นอย่างที่เค้าเห็นภาพเลยด้วยซ้ำ ตัวตนจริงๆไม่คุยกับใครเลย โลกส่วนตัวสูงมาก เวลาเจอคนภายนอกผมก็ยิ้ม แล้วก้มหน้าก้มตาต่อ บางคนมองผมสร้างภาพหรือเปล่า พูดดีกับทุกคน ผมถือว่าการให้เกียรติตัวเอง หลังจากนั้นผมกลับมาอยู่ที่ของผม ,อยู่เงียบๆแบบนี้กลัวคนมองว่าหยิ่งมั้ย, บอกแล้วไง เวลาไปข้างนอกผมเคารพทุกคน ยิ้มให้ทุกคน แต่โลกส่วนตัวของผมก็อยู่ตัวคนเดียว ไม่ได้ออกไปสังสรรค์ ไม่ได้ออกไปกับเพื่อน ประชาชนทั่วไปผมให้เกียรติ ,ที่ผ่านมาจะไม่เห็นไลฟ์สไตล์ของเด่นคุณไปเฮฮาปาร์ตี้กับเพื่อนฝูง, ไม่มี ไปทำไมครับ โตแล้ว ปีใหม่ไม่ต้องไปเคาต์ดาวน์ ไปสวดมนต์ข้ามปียังดีกว่า ผมก็พาแม่ไปสวดมนต์ข้ามปีมานะ ,แล้วพาแกรนด์ไปสวดมนต์ข้ามปีด้วยกันมั้ย, ไม่ได้ไปครับ ผมบอกเสมอว่าครอบครัวสำคัญที่สุด พ่อแม่สำคัญที่สุด ทุกวันนี้พ่อแม่ผมยังดูแลตายาย ปู่ย่า ส่วนแกรนด์เค้าก็อยู่กับพ่อแม่เค้า ครอบครัวต้องมาก่อน เวลาของเรามีตั้งเยอะแยะ ถ้าจะมีใครสักคนแล้วเค้าเห็นเราเห็นพ่อแม่ดีกว่าเค้า ก็ไม่ต้องอยู่ด้วยกันหรอก,ก่อนหน้านี้เห็นเด่นคุณลงไอจี บอกว่าแกรนด์ทำให้มุมมองชีวิตเราเปลี่ยนไป,เป็นการทำงานมากกว่า การทำงานดีขึ้น เล่นน้อยลง เป็นผู้ใหญ่มากขึ้น แต่วันไหนนอนน้อยจะคล้ายๆเมื่อก่อน ไม่มีสติ พักผ่อนน้อยมันจะเครียด ตอนนี้จะเข้าใจแหละมันเป็นหน้าที่ ก่อนรู้จักกับแกรนด์ เรื่องเงินปากผี เค้าบอกว่าผมเล่นไม่ดีเลยนะ ผมเข้าไปเรียนแอ็กติ้ง แก้ไขอะไรให้มันตรงจุดมากขึ้น อย่างเมื่อก่อนเล่นละครยังไงมันไม่ดังสักทีก็ไปทำหน้าดีกว่า ไปฉีดสิว ทำทรีตเมนต์ ทำโน้นนี่นั่นตลอดเวลาให้หน้าใส ไปใส่นาฬิกาแพง มีรถดีๆขับ มองกลับไปผมว่าสิ่งที่ผมทำมันไร้สาระมาก พยายามอัปเกรดให้ดูดี แล้วไง ตอนนั้นก็เงียบฉิบ (ไม่ดัง) ตอนนี้ก็ยังเงียบ แต่ผมเชื่อว่าสิ่งที่แกรนด์ให้ผมทำมันถูกต้องมากกว่า หาอาจารย์ให้ หาโค้ชให้ สำคัญที่สุดแกรนด์เค้าให้ความส่วนตัว เรามีเวลา เราอยากทำอะไรก็ทำได้ เราทำในสิ่งที่ชอบ,ช่วงที่ผ่านมาถือว่าปีทองของเรามั้ยเพราะมีงานละครต่อเนื่อง,ไม่รู้ครับ มีงานเรื่อยๆ แต่งานอีเวนต์น้อยมาก เดือนละงาน สองงาน บางครั้งสองเดือนมีงานนึง แต่ส่วนใหญ่จะเป็นต่างจังหวัดมากกว่า ,พออีเวนต์น้อยทำให้เรานอยด์มั้ย, ไม่ครับ ผมเอาเวลาไปทำงานอดิเรกอย่างอื่น แฮปปี้เลย โปรดิวฯ ทำกีฬา เล่นดนตรี ทำเพลงขำๆ ไม่ได้เก่ง ตอนนี้หัดมิกซ์ทั่วไป ดีจะตาย ,ปล่อยซิงเกิลเองเลยมั้ยเพราะเสียงก็ดีอยู่แล้ว, ไม่ครับ ถ้าปล่อยดังแน่ๆ แต่ไม่ปล่อย โม้เลย (หัวเราะ) ผมอยากเก่งแต่ไม่ได้อยากดัง มาทำงานตรงนี้วงการบันเทิง ตอนแรกอยากได้เงิน อยากได้ชื่อเสียง แต่พอทำไปเรื่อยๆ เราอยากเก่ง ถ้าหากต้องกลับไปเลี้ยงเป็ดที่บ้านก็ได้ ผมถึงไม่กลัว แต่เราไปเรียนแอ็กติ้ง ลงทุนให้เต็มที่ ชีวิตทุกวันนี้สนุกมาก ไม่ได้กลัวว่ามีสตางค์หรือไม่มี เมื่อก่อนยอมรับอยากมีสตางค์ อยากมีชื่อเสียง เดี๋ยวนี้อยากให้รักเยอะๆ รักที่ตัวเรา อยากเล่นละครเก่งๆ ทำอะไรเก่งๆ อยากทำงานศิลปะเยอะๆ ก่อนตายจะได้แฮปปี้ ก่อนตายมีสตางค์เยอะ คือมีคนทำให้เห็นหลายคนแล้ว ถ้าเกิดมาทำงานศิลปะดีกว่า อยากให้คนติดตามผลงาน อยากให้คนชอบผลงานเรา ตอนนี้เซ็งอยู่เรื่องนึงไม่ได้เรียนแอ็กติ้งมาปีนึงแล้ว ละครจะเปิดอีกเรื่องยังไม่ได้เรียนแอ็กติ้ง กลัวมากแต่พยายามทำให้ดี,ก่อนหน้านี้เด่นคุณจะโดนดราม่าเรื่องเกเร ไม่ตั้งใจทำงาน,จะบอกว่าตอนนั้นตั้งใจทำงานแต่ว่ามันผิดวิธี คนบอกว่าผมไม่ตั้งใจเพราะผลงานมันออกมาไม่ดี ผมเล่นเยอะ ทุกวันนี้ผมก็ยังเล่นเยอะ ถามทุกคนในกองดูก็ได้ กองไหนๆ เค้าก็ยังปวดหัวกับผมอยู่ (หัวเราะ) แต่ว่าทุกครั้งก่อนเข้าฉากผมตั้งใจมาก แต่ก่อนเข้าฉากผมเล่นๆตามสไตล์ผม ทุกวันนี้คนบอกผมตั้งใจทำงานมากขึ้น จะบอกว่าไม่จริงเลย ผมเข้าใจขึ้นมากกว่า ผมยังคงดื้อ และเป็นเด็กไม่ดีเหมือนเดิม ป่วนแต่เข้าใจการทำงาน ผมรู้จักตัวเองมากขึ้น,ความรักกับแกรนด์ ตอนนี้คลิกกันลงตัวทุกสิ่งทุกอย่างหรือยัง,ก็ดีครับ ได้ทำงานของผม เค้าทำงานของเค้า ต่างคนต่างทำงานได้เต็มที่มีพื้นที่ของตัวเองก็ดีแล้ว ,ช่วงปีใหม่ลงรูปคู่รูปแรกของปีทำให้ทุกคนฮือฮาความหวานของคู่เรา, ปีใหม่รูปแรกคือรูปคู่กับแม่ครับ อันนั้นน่าก่อนปีใหม่ไม่แน่ใจ เป็นร้านเสื้อผ้าของเพื่อน ติดต่อมานานแล้ว คู่ผมไม่ใช่คู่หวานเลย ไม่มีสวีต ไม่มีอะไร ไม่ได้หวานอย่างที่คนเห็น ,คบกันคุยกันสไตล์แบบไหน, เป็นที่ปรึกษาดูแลกัน ตอนนี้แฮปปี้ ต่างคนได้ทำส่วนตัวมากกว่า ได้ทำงานที่อยากทำงาน ไม่ยุ่งเรื่องของกัน นานๆทีเจอกันไม่หวือหวา ไม่มีใครทำตัวผิด ถ้าทำอะไรผิดต่างคนต่างเตือนกันแล้ว.,ทีมข่าวบันเทิง
มาพร้อมมาดกวนๆ ยียวน ป่วนจิต แต่ทำให้แฟนๆหลงเสน่ห์ เพิก ชุมแพ กันเป็นแถว เมื่อกระแสดีแบบนี้ เด่นคุณ งามเนตร พระเอกหนุ่มจากละครบู๊ระห่ำเรื่อง ชุมแพ ทางช่อง 3
เด่นคุณ งามเนตร,แกรนด์ กรณ์ภัสสร,เพิก ชุมแพ,ชุมแพ,ช่อง 3,ดารา